KS Daily View 19 พ.ค. 2023
19 พฤษภาคม 2566

KS Daily View 19.05.2023 >>> รอแถลง MOU พรรคร่วมรัฐบาลจันทร์นี้ Debt ceiling น่าจะตกลงกันได้ SET คาดแกว่งตัวในกรอบ 1,520-1,585 จุด หุ้นแนะนำวันนี้ GULF, ORI
สรุปภาวะตลาดเมื่อวานนี้
ต่างประเทศ: ดัชนี DJIA เพิ่มขึ้น +0.34%, S&P 500 +0.94%, and NASDAQ +1.51% โดย Sector ที่ outperform ใน S&P500 ได้แก่ IT (+2.06%), Communication Services (+1.79%), Consumer Discretionary (+1.54%)   ส่วน Sector ที่ underperform ได้แก่ Real estate (-0.68%), Consumer Staples (-0.44%), Utilities (-0.36%)
ในประเทศ: SET Index +3.95 จุด หรือ +0.26% ปิดที่ 1,526.69 จุด หุ้นตัวที่ outperform ได้แก่ DELTA (+8.7%), SABUY (+7.48%), DOHOME (+5.71%), HANA (+4.83%) ขณะที่ตัวที่ปรับตัวแย่กว่าตลาดได้แก่ PTG (-8.27%), BYD (-4.71%), CBG (-4.61%), TRUE (-4.32%)
แนวโน้มตลาดหุ้นในประเทศ:
ประเมินตลาดหุ้นไทยแกว่งตัวในกรอบ 1,520-1,585 จุด ปัจจัยในประเทศยังเป็นประเด็นเรื่องการเมือง โดยวันที่ 22 พ.ค. จะมีการแถลง MOU ของพรรคร่วมรัฐบาล ขณะที่ปัจจัยต่างประเทศมองเป็นบวก จากการเจรจาเรื่อง Debt ceiling ของสหรัฐฯ ที่ ปธน. โจ ไบเดน และ นายเควิน แมคคาร์ธี ประธานสภาผู้แทนราษฎรสหรัฐฯ ที่จะมีการหารือเพิ่มเติมวันอาทิตย์นี้ และน่าจะมีข้อสรุปได้ก่อนสภาคองเกรสจัดโหวตสัปดาห์หน้า ขณะที่เงินสดคงคลังลดลงเหลือต่ำกว่า 1 แสนล้านเหรียญ ส่วนตัวเลขการขายบ้านมือสองลดลง สะท้อนถึงการชะลอตัวในภาคอสังหาฯ และมุมมองเจ้าหน้าที่เฟดหลายรายสนับสนุนการขึ้นอัตราดอกเบี้ยเพื่อสกัดเงินเฟ้อต่อไป และการตัดสินใจขึ้นอยู่กับข้อมูลที่ได้รับ
ประเด็นสำคัญที่เป็นกระแสในช่วงนี้และมีผลต่อการลงทุน:
1.) นายเควิน แมคคาร์ธี ประธานสภาผู้แทนราษฎรสหรัฐ กล่าวว่า เขามีความเชื่อมั่นว่าคณะทำงานของทำเนียบขาวและสภาคองเกรสจะสามารถบรรลุข้อตกลงเพิ่มเพดานหนี้ก่อนที่สภาผู้แทนราษฎรจะจัดการลงมติในญัตติดังกล่าวในสัปดาห์หน้า "ผมเห็นแนวทางที่เราจะสามารถบรรลุข้อตกลง ขณะที่ทุกคนทำงานกันอย่างหนัก" นายแมคคาร์ธีกล่าว
2) ดัชนีดอลลาร์ บวก 0.51% สู่ระดับ 103.40 ดีดตัวแตะระดับสูงสุดในรอบ 7 สัปดาห์ หลังจากที่เจ้าหน้าที่เฟดหลายรายต่างกล่าวสนับสนุนการเดินหน้าปรับขึ้นอัตราดอกเบี้ยเพื่อสกัดเงินเฟ้อ ล่าสุด FedWatch Tool ของ CME Group บ่งชี้ว่า นักลงทุนให้น้ำหนัก 36.7% ที่เฟดจะปรับขึ้นอัตราดอกเบี้ย 0.25% สู่ระดับ 5.25-5.50% ในการประชุมวันที่ 13-14 มิ.ย. หลังจากที่เมื่อสัปดาห์ที่แล้วให้น้ำหนักเพียง 10.7% จับตาถ้อยแถลงของนายเจอโรม พาวเวล ประธานเฟด ซึ่งมีกำหนดกล่าวสุนทรพจน์ในงานเสวนา Thomas Laubach Research Conference ว่าด้วยนโยบายการเงิน ซึ่งเฟดจะจัดขึ้นในวันนี้ที่กรุงวอชิงตัน ดีซี
3.) นางลอรี โลแกน ประธานเฟดสาขาดัลลัส กล่าวว่า ข้อมูลเศรษฐกิจล่าสุดไม่ได้สนับสนุนให้เฟดชะลอการปรับขึ้นอัตราดอกเบี้ยในการประชุมเดือนมิ.ย.ด้านนายราฟาเอล บอสติก ประธานเฟด สาขาแอตแลนตา กล่าวว่า เขาคาดว่าเฟดจะไม่ปรับลดอัตราดอกเบี้ยในปีนี้ เนื่องจากเงินเฟ้อมีแนวโน้มที่จะปรับตัวอยู่ในระดับสูงนานกว่าที่ตลาดคาดการณ์ไว้ ส่วนนายจอห์น วิลเลียมส์ ประธานเฟด สาขานิวยอร์ก กล่าวว่า เฟดสามารถปรับขึ้นอัตราดอกเบี้ย หากเงินเฟ้อไม่ได้ปรับตัวลง และการตัดสินใจโดยขึ้นอยู่กับข้อมูลที่ได้รับ
4.) กระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกลดลง 22,000 ราย สู่ระดับ 242,000 รายในสัปดาห์ที่แล้ว และต่ำกว่าที่นักวิเคราะห์คาดการณ์ที่ระดับ 254,000 ราย
Theme การลงทุนสัปดาห์นี้
เน้นหุ้น Domestic play ที่ผลประกอบการไตรมาส 1Q23 แข็งแกร่ง และมีแนวโน้มเติบโตหลังการเลือกตั้งจากนโยบายกระตุ้นของภาครัฐ และความเชื่อมั่นภาคเอกชนฟื้นตัว ได้แก่ KTB, CPALL, CK, TOA, SAK, AEONTS SIRI เป็นต้น
หุ้นแนะนำวันนี้ Top pick:
GULF (ราคาพื้นฐาน 57.00 บาท) ราคาปรับตัวลดลงมาจาก 53 บาทมาอยู่ที่ 48 บาท ลดลงราว 9.4% เป็นจังหวะทยอยสะสม โดยเรามีมุมมองเชิงบวกต่อการประชุมนักวิเคราะห์ในไตรมาส 1/66 ของ GULF เนื่องจากเป็นเรื่องยากที่จะเปลี่ยนแปลงสัญญา PPA ที่ลงนามแล้ว ผลกระทบจากค่า Ft ที่จำกัด และความคืบหน้าในการพัฒนาโครงการ ข้อมูลใหม่ที่สำคัญคือ
1) ได้รับ MW 1.7GW จากการประมูลครั้งล่าสุด
2) การเข้าซื้อหุ้น 20% ใน LPCL ปรับคำแนะนำเป็น “ซื้อ” ด้วย TP ใหม่ที่ 57 บาท GULF อยู่ระหว่างการขยายกำลังการผลิตโดยได้รับผลกระทบจากค่า Ft ที่จำกัด
ORI (ราคาพื้นฐาน 14.80 บาท) ราคาปรับตัวลดลงมาจาก 12 บาท มาอยู่ที่ 10.5 ลดลงราว 12.5% เป็นจังหวะทยอยสะสม แม้ว่ากำไรในไตรมาส 1/2566 ที่ผ่านมาจะอยู่ในระดับปานกลาง แต่เราเห็นแนวโน้มการดำเนินงานที่น่าตื่นเต้นในไตรมาส 2/2566 รวมถึงการพัฒนาในเชิงบวกของบริษัทย่อยหลักที่จะช่วยหนุนราคาหุ้นได้เป็นอย่างดี ORI ซื้อขายที่ PER ปี 2566 ที่ 6.4 เท่า ด้วยอัตราตอบแทนเงินปันผลปี 2566 เกือบ 7% เราเห็นว่าราคาหุ้นของ ORI อยู่ในระดับที่ดีสำหรับทั้งนักลงทุนโมเมนตัมและนักลงทุนสายปัจจัยพื้นฐาน (VI) ความก้าวหน้าของ Real-X จะมีบทบาทสำคัญในการสนับสนุนราคาหุ้น
รายงานตัวเลขเศรษฐกิจ:
วันศุกร์ ติดตาม ตัวเลข CPI ของญี่ปุ่นเดือน เม.ย. คาด +0.1% MoM และ +3.2% YoY ตัวเลข Core CPI ของญี่ปุ่นเดือน เม.ย. คาด +3.2% YoY ตัวเลข PPI ของเยอรมันเดือน เม.ย. คาด +6.1% YoY และถ้อยแถลงของ Fed Chair Powell
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY